‏בפרקים הקודמים...
‏ריי ויאט פתח צרכנייה. את מפסידה כסף.
‏תפטרי אותי. ‏-בשום פנים ואופן לא.
‏לחיי הזוג המאושר. ‏-אני צריך ללכת.
‏בני ויאט לא מתנצלים.
‏חשבתי שאימא שלכם נפטרה.
‏היא עדיין חיה.
‏תטפל בשניהם.
‏אסור היה לי לתת לך לשכנע אותי ‏לחזור להופ ואלי.
‏אסור היה לך להסכים לטייח פשע.
‏אם רק היית מניח לי לנפשי, ‏הייתי בבית, בריאה ושלמה,
‏אבל לא, היית מוכרח להיות גיבור.
‏וריי ויאט רוצה במותי עכשיו.
‏את היחידה שיכולה לשים ‏את ריי ויאט מאחורי הסורגים.
‏באמת חשבת שהוא פשוט ישכח ממך?
‏ומה נעשה עכשיו? נתפלל לנס?
‏אנחנו לא צריכים נס.
‏אנחנו רק צריכים... ‏-את הספרים. אני יודעת.
‏את זוכרת איפה קברת אותם, נכון?
‏ברור שאני זוכרת.
‏אני מצטערת שאיחרתי הבוקר. ‏-אין בעיה.
‏מר תומפסון בא לאכול ארוחת בוקר.
‏הוא בררן מאוד בכל הנוגע לביצים שלו.
‏נראה שהוא אוהב אותן מרירות כמוהו.
‏טוב, לפחות יש לנו לקוח, הודות לפרסום שלך.
‏כן, העסקים משתפרים, לא?
‏אתה אופטימי.
‏כבר נגמר לנו החלב עד סוף השבוע.
‏זה ודאי אומר משהו.
‏נראה לי שמה שזה אומר הוא שקודי ‏אוהב לשתות חלב בזמן אכילת העוגיות שלו.
‏יש לי רעיון, את תגישי למר מרירות את הצלחת,
‏ואני אלך למכולת ואקנה לקודי קצת חלב.
‏עשינו עסק.
‏בבקשה, מר תומפסון.
‏בתיאבון.
‏נראה שאת צריכה עוד קפה.
‏אני כותבת לג'ק עוד מכתב, ‏אבל נגמרים לי הדברים להגיד.
‏תמיד אפשר לכתוב "אני אוהבת אותך."
‏הלוואי שהוא היה כותב בחזרה. ‏-הוא יכתוב.
‏בינתיים, בואי נתחיל לתכנן את החתונה שלך.
‏אני מניחה שזה עדיף על לדאוג, ‏וזה כל מה שאני עושה כרגע.
‏לג'ק, לתלמידים שלי.
‏האחים ויאט?
‏שמעת מאבא שלהם? ‏-הוא אמור לחזור הבוקר.
‏הוא צריך לדבר איתם ‏על מה שקרה בעניין אימא שלהם.
‏אני חושבת שצ'אד יהיה בסדר, ‏אבל ארל עדיין פגוע מאוד.
‏קשה מאוד כשמישהו עוזב.
‏את נשמעת כמו מישהי ‏שמתגעגעת לאדם שהיא אוהבת.
‏בכל רגע, בכל יום.
‏קרסון.
‏מה אתה עושה פה?
‏באתי להזהיר אותך. זה עוד לא נגמר.
‏התיק נסגר.
‏מרליס לא מוכנה להניח לזה. ‏היא שכרה חוקר פרטי.
‏היא יודעת איפה אני?
‏אני לא יודע, אבל אם תשאל אותי, ‏היא לא תפסיק עד שהחיים שלך ייהרסו.
‏אני מניח שזה לא מפתיע אותי.
‏אנחנו מכירים זמן רב, ידידי. ‏חשבתי שאתה צריך לדעת.
‏תודה. מוטב שתלך לפני שכולם יידעו.
‏אבי. ‏-מר שפרד.
‏זה ידידי דין. עבדנו בחברת הרכבת יחד.
‏נעים מאוד, דין.
‏אני בדיוק בדרכי לאלברט פולס, להניח מסילות.
‏לא ידעתי שמסילת הרכבת מגיעה לאלברט פולס.
‏אני מניח שיש דברים ‏שכמרים לא יודעים למרות הכול.
‏אני שמחה מאוד שאתה פה, מר ויאט.
‏הייתי אמור לחזור היום בלאו הכי,
‏אבל אני מוכרח להגיד שהמברק שלך הפתיע אותי.
‏אני זקוקה מאוד לעזרתך בעניין צ'אד וארל.
‏מה הבעיה?
‏קשה להם להשתלב,
‏ונראה לי שאני מתחילה להשפיע על צ'אד,
‏אבל למען האמת, ארל בעייתי.
‏כאלה הם ילדים.
‏מר ויאט, זה יותר מזה.
‏הוא מתקוטט, הוא מקניט ילדים אחרים,
‏ושניהם לא מוכנים להתנצל.
‏לא הייתה לי בעיה בבתי הספר האחרים.
‏אולי המורים האלה פשוט חששו להגיד משהו.
‏גברת תאצ'ר.
‏אחי הגיע העירה לפני פחות משעה ‏ואת כבר מתלוננת.
‏גברת תאצ'ר שלחה לי מברק. ‏-באמת?
‏כן, היא אמרה שיש לה בעיות עם הבנים שלי.
‏אתה לא צריך להקשיב לה.
‏כן, הוא כן. ‏-אבל אם יש בעיה...
‏הבעיה היא שאתה עומד פה ומדבר ‏במקום לעשות את העבודה שלך.
‏לך לשולחן שלך ותעשה ‏את מה שאני משלם לך לעשות.
‏גברת תאצ'ר,
‏יכול להיות שאת פשוט לא מתאימה ‏להוראה בעיירת רכבת?
‏הופ ואלי אינה עיירת רכבת.
‏ולמרות מה שאתה חושב, ‏אתה לא מנהל פה את העניינים.
‏את צריכה להיזהר.
‏אני לא נכנעת לבריונים, מר ויאט.
‏גדולים או קטנים.
‏היא יפהפייה, מר קולטר. ‏-תודה, ג'סי.
‏אני נוסע כל הזמן ‏בגלל כל החוזים החדשים האלה,
‏והיא בהחלט עשויה להועיל לי.
‏אתה יודע, אני אקח את קלרה ‏ליריד המחוזי בשבוע הבא.
‏אולי תשאיל לי אותה? ‏-אין סיכוי.
‏לי!
‏- פורד -
‏קנית את המכונית.
‏את כבר לא האישה היחידה בחיי, לצערי.
‏אני פשוט מאושרת שקנית מכונית.
‏והתזמון לא יכול להיות מושלם יותר.
‏חכה עד שתשמע את החדשות.
‏דוטי אהבה מאוד את סדרת הסקיצות ‏האחרונה שלי, ולכן...
‏זה רשמי!
‏מה רשמי?
‏מה...?
‏היא קיבלה אותי לעבודה בחנות השמלות.
‏איך זה קשור למכונית החדשה שלי?
‏דוטי רוצה שאתחיל מיד,
‏ולכן אצטרך שתסיע אותי לבקסטון, ‏כדי שאוכל לקנות בדים.
‏בד טפטה הוא הצעקה האחרונה עכשיו.
‏אבל אין למר יוסט בדים במכולת?
‏מר יוסט היקר. הוא לא יודע להבדיל ‏בין טפטה לטופי, לצערי.
‏טוב, תראי, זה... זה העניין.
‏הלוואי שהייתי יכול לעזור לך, ‏אבל ידיי כבולות, לצערי.
‏טוב, הידיים שלי לא כבולות.
‏אתה יכול ללמד אותי לנהוג.
‏טוב, כבר אמרתי לך, אני עסוק הבוקר.
‏אם כך, נתחיל בהפסקת הצהריים שלך.
‏מה...?
‏אני לא מאמינה שאני אומרת את זה, ‏אבל הלוואי שהיו יותר כלים להדיח.
‏חלפתי על פני הצרכנייה בדרך לכאן. ‏תור ארוך.
‏התור הארוך הזה פוגע בשורה התחתונה שלי.
‏אם את רוצה לקצץ בעלויות, ‏את יכולה לפטר את קרסון.
‏לא אפטר מישהו רק מפני שאני בבעיה.
‏חוץ מזה, הוא כבר הציע להתפטר ולא נתתי לו.
‏הוא איש הגון מאוד.
‏לא רציתי להגיד שום דבר, ‏אבל ראיתי את קרסון מדבר עם מישהו
‏שמעולם לא ראיתי.
‏הוא אמר שהוא חבר מחברת הרכבת.
‏מותר לו לנהל חיים אישיים.
‏נשמע לי שהיו שם צרות.
‏אולי אתה מגזים. ‏-אני מכיר אנשים כמו קרסון.
‏הייתי מישהו כמוהו.
‏אפילו אם יש לקרסון עבר, אנשים משתנים.
‏לא עד כדי כך.
‏לא?
‏תראה אותך.
‏אמרת שאת זוכרת איפה קברת את הספרים.
‏אני זוכרת, פחות או יותר. ‏כל העצים נראים אותו הדבר.
‏מוכרח להיות סימן היכן שהוא.
‏אני זוכרת. אני זוכרת שראיתי את הר נאש.
‏טוב, זו התחלה. ‏-לא, רגע.
‏אולי זה היה הר נפייר או נאפולי. ‏-הר נאפולי נמצא באיטליה.
‏לפחות זה לא באיטליה. ‏-את בטוחה?
‏אל תדבר אליי בנימה הזאת. ‏-אדבר אלייך באיזו נימה שארצה.
‏יש פה בעיה?
‏לא, אדוני. כלל לא.
‏לא הייתי מנסה את זה במקומך.
‏נשמע שהגברת הקטנה נסערת.
‏את בסדר, גברתי? ‏-האמת שלא.
‏מעולם לא הייתי נסערת כל כך.
‏תפסיקי לדבר, בבקשה.
‏האיש הזה חטף אותי והוא לא מוכן לשחרר אותי.
‏היא משקרת, אני שריף.
‏הוא זה שמשקר. ‏-תן לי להראות לך את התג שלי.
‏אני אגיד לך מתי אתה יכול לזוז.
‏נכון מאוד, בריון. הוא יגיד לך.
‏וכדאי לך להקשיב, ‏אם אתה יודע מה טוב בשבילך.
‏תראו, תראו. נראה שזה יום המזל שלי.
‏בנק מציע פרס אישי על השבתך.
‏זו לא אני. תגיד לו. תגיד לו שזו לא אני.
‏זו לא יכולה להיות היא. ‏-רואה?
‏הפה לא גדול מספיק. ‏-חתיכת...
‏תקשרי אותו.
‏תעשה משהו.
‏אתה יודע, יש קנס גבוה למדי
‏בגין הפרעה להליכי משטרה רשמיים.
‏אקח את הסיכון. ‏-זה לא הצליח בכלל.
‏תודה על שציינת זאת בפניי.
‏אלמלא אתה, לא היינו בצרה הזאת מלכתחילה.
‏את זו שמסרה עדות שקר, שכחת?
‏תפסיקו לדבר ותקשרי אותו. ‏-אתה מוכן לתת לנו רגע, בבקשה?
‏הייתי צריכה להחטיף לך במחבת הזאת ‏כשעוד הייתה לי ההזדמנות.
‏יש לי רעיון, ‏אתן לך ניסיון נוסף כאן ועכשיו,
‏ונתערב על חמישה דולרים שתחטיאי אותי.
‏יהיה נפלא לקחת את הכסף שלך.
‏קדימה, תנסי לחבוט.
‏קדימה, אני אקשור אותו...
‏את חזקה מכפי שחשבתי, ‏אבל את עדיין חייבת לי חמישה דולרים.
‏אני הרבצתי לו. ‏-כן, אבל כיוונת אליי.
‏יש לך תשובה לכל דבר, נכון?
‏בואי נסתלק מפה.
‏רגע, רגע.
‏תקשיב, אני יודעת שלא התחלנו ברגל ימין.
‏את חושבת? ‏-ואני מצטערת.
‏אני מצטערת על כל מה שאמרתי. ‏אתה רק עושה את העבודה שלך.
‏פירוש הדבר שתפסיקי לנסות לברוח?
‏כן, אני מבטיחה לך.
‏אני לא בטוח שיש לזה יותר מדי משמעות. ‏-טוב, לא הייתה לזה פעם, אבל...
‏יש לזה משמעות עכשיו.
‏דבר, חבוב.
‏דבר. דבר.
‏כלב טוב.
‏הוא חכם מאוד. ‏-אני לא בטוח.
‏הוא לעס את קלפי כדור הבסיס שלי אתמול.
‏יש לך קלפי כדור בסיס? אני מת על כדור בסיס.
‏קודי, אולי תראה לצ'אד ‏את קלפי כדור הבסיס שלך?
‏בטח.
‏אתה רוצה להישאר לארוחת ערב? ‏אנחנו אוכלים ספגטי.
‏אני לא יכול. ‏-למה לא?
‏אני אמור ללכת עם אחי לאגם.
‏אני בטוחה שלאביגייל לא תהיה התנגדות ‏שגם ארל יצטרף אליכם.
‏אני שונא ספגטי. בוא.
‏צ'אד?
‏אתה לא מוכרח לעשות כל מה שאחיך אומר לך.
‏ארל הוא לא רק אח שלי, ‏הוא החבר הכי טוב שלי.
‏נכון, ותעזבי אותנו בשקט.
‏רק מפני שהוא החבר הכי טוב שלך,
‏אין פירוש הדבר ‏שלא יכולים להיות לך עוד חברים.
‏אמרתי שהולכים.
‏אבל מה רע בכך שיהיו לנו עוד חברים?
‏אתה מתכוון להקשיב לה או לי?
‏צ'אד.
‏דיברתי עם אבא שלך, ‏ומותר לך להתעקש על מה שאתה רוצה.
‏אמרתי לך לא להתערב בזה.
‏אני יודעת שלא באת לאכול. ‏-את צודקת.
‏עד כמה שהייתי רוצה לפטפט, ‏מר ויאט, אני עסוקה כרגע.
‏זה לא נראה ככה.
‏אין לי לקוחות רק מפני שאתה ‏פתחת את הצרכנייה הזאת
‏וקיצצת את המחירים ‏על מנת לגרום לי לפשוט את הרגל.
‏אם כך, יש לי הצעה בשבילך. ‏-אני לא מעוניינת.
‏אשת עסקים טובה לא מפנה את הגב לעסקה
‏בלי לשמוע עליה אפילו.
‏היא עושה זאת אם היא יודעת ‏שהיא לא סומכת על מי שמציע לה אותה.
‏תקשיבי,
‏אני יודע שהיו בינינו חילוקי דעות, ‏אבל עדיין יש זמן ליישר את ההדורים.
‏על מה חשבת?
‏זוכרת שהורדת את המסים שלי ב-20 אחוזים?
‏כן, והודית לי על הצעתי הנדיבה
‏בכך שהחזרת את הנרי גאוון למשרד ראש העיר.
‏טוב, אולי אוכל לפצות אותך.
‏מה אם אסגור את הצרכנייה?
‏באמת תעשה את זה?
‏תשלמי לי 20 אחוזים מההכנסות שלך,
‏ונסגור את זה בזה.
‏יש לי רעיון טוב יותר.
‏אולי תצא מבית הקפה שלי ברגע זה?
‏העולם מלא בכרישים, גברת סטנטון.
‏או שתנשכי,
‏או שינשכו אותך.
‏אקח את הסיכון הזה.
‏אתה קלע לא רע.
‏כן. הסוד טמון בפרק כף היד.
‏זה מה שאביגייל אומרת, היא אלופה בחצים.
‏היא אישה מרובת כישרונות.
‏עם חולשה אחת.
‏היא בוטחת מדי.
‏אתה מתכוון שהיא בוטחת בי יותר מדי.
‏אני לא חושב שהחבר הזה שלך ‏עובד בחברת הרכבת.
‏לא אכפת לי מה אתה חושב.
‏אביגייל אדיבה מכדי לשאול הרבה שאלות, ‏אבל אני לא.
‏אני לא מפסיק עד שאני מקבל תשובות.
‏זה איום?
‏תתייחס לזה איך שאתה רוצה.
‏אני מעריך את הדאגה.
‏את מאמינה שהייתה לאיש הזה החוצפה ‏לבקש ממני נתח מהרווחים שלי?
‏ריי ויאט חושב שהוא מנהל את העיר הזאת.
‏כי הנרי גאוון נותן לו לעשות זאת.
‏אני מצטערת לפעמים על כך ‏שחברת הרכבת הגיעה להופ ואלי.
‏את לא היחידה.
‏עוד תה? ‏-אני אשמח.
‏אליזבת? מה קרה?
‏פלוגת שוטרים רכובים נקלעה למארב ‏בטריטוריות הצפוניות.
‏שניים מהם נהרגו.
‏אני יודעת שקשה לך,
‏אבל את תראי כתבות רבות כאלה בעיתון.
‏אני לא יודעת אם אצליח להתרגל לזה אי פעם.
‏את לא אמורה להתרגל לזה.
‏אני מצפה בקוצר רוח לשובו של ג'ק הביתה.
‏אני יודעת.
‏- מסבאת "וייט סטליון" -
‏שמעת משהו ממדפורד פולס?
‏לא. ידו של דייל יציבה על ההדק.
‏לא נראה לי שיש סיבה לדאגה.
‏אלא אם יש משהו שמדאיג אותך.
‏אולי היה כדאי לדבר על הדברים
‏לפני שהחלטת מה לעשות.
‏כיוון שזה הבלגן שלך מלכתחילה, ‏לא נראה לי שיש לך זכות
‏להתלונן על האופן שבו אני בוחר לנקות אותו.
‏זו לא הייתה תלונה, זו הייתה רק אבחנה.
‏מנעתי ממך עונש מאסר, הנרי.
‏והשגתי לך את משרת ראש העיר בחזרה.
‏אל תשכח את זה.
‏את חושבת שצ'אד עדיין רוצה לבוא ‏לראות את קלפי כדור הבסיס שלי?
‏אני חושבת ששווה לשאול.
‏המקום הזה הוא דיר חזירים.
‏אתה עשית את זה.
‏אני? אין סיכוי.
‏צ'אד, אתה יכול לספר לי מה קרה פה?
‏אני לא יודע.
‏נמאס לי מזה.
‏אתם תגידו לי מי עשה את זה ברגע זה,
‏או ששניכם תסולקו מבית הספר.
‏ארל.
‏תהיה בשקט, צ'אד.
‏יש לכם עוד הזדמנות אחת ‏להתנצל ולנקות את הבלגן הזה.
‏כבר אמרתי לך, בני ויאט לא מתנצלים.
‏אם כך, אני רוצה ששניכם תלכו מפה מיד.
‏אין לי בעיה עם זה.
‏פירוש הדבר שאין לימודים היום?
‏לא. ברור שלא.
‏פשוט נקיים את השיעור בחוץ, באוויר הצח.
‏בואו.
‏לפני שתוכלי לנהוג, ‏עלייך ללמוד את עקרונות הבסיס.
‏לי, אני יודעת את עקרונות הבסיס.
‏לוחצים על הדוושה, ‏מסובבים את ההגה ויוצאים לדרך.
‏האמת שיש שלוש דוושות. ‏-זה קל.
‏לא, לא, לא. זה קצת יותר מסובך מזה.
‏אבל אני צריכה להגיע לבקסטון ‏לפני שחנות הבדים תיסגר.
‏אבל החנות תהיה פתוחה מחר,
‏וגם מחרתיים, וגם למחרת.
‏לי, נראה לי שאתה לא מבין ‏עד כמה זה חשוב לי.
‏עבדתי קשה מאוד כדי להרשים את דוטי.
‏ציירתי עשרות עיצובים,
‏ואז שפצרתי אותם, ‏ואז שפצרתי אותם שוב,
‏רק כדי שהיא תתייחס אליי ברצינות.
‏אני לא רוצה שהיא תחשוב שאני ‏לא יכולה לעמוד בהבטחות שלי.
‏אולי הבטחת קצת יותר מדי, ‏קצת מוקדם מדי.
‏אני באמת חושבת שאתה ‏מקשה את זה יותר מהנחוץ.
‏את ביקשת ממני ללמד אותך לנהוג.
‏או שתקשיבי למה שיש לי להגיד,
‏או שאחזור לעבודה. אני...
‏אתלה בכל מילה שתגיד לי. ‏-אפשר לקבל את זה בכתב?
‏מכונית חדשה?
‏כן. כן, כן. קיבלתי אותה אתמול.
‏כמה סוסים מתחת למכסה המנוע?
‏מר שפרד, ‏איך אפשר להכניס סוס מתחת למכסה המנוע?
‏נראה שהוא מבין בדברים האלה ‏עוד פחות ממני.
‏אני מלמד את אשתי לנהוג.
‏האמת שאנחנו מוכרחים לחזור ‏לשיעור שלי, כך שאם תסלח לנו...
‏כמובן. אל תיתנו לי לעכב אתכם.
‏טוב, איפה היינו?
‏את אומרת שהבנים שלי עשו את זה?
‏אני לא יכולה להוכיח דבר,
‏אבל היית צריך לראות את ההבעה של צ'אד.
‏הוא ילד טוב, מר ויאט, ‏אבל הוא הולך בעקבות אחיו.
‏אני מכיר את ההרגשה.
‏הייתה לי הרגשה שתרגיש כך.
‏תקשיבי, אני מצטער. אשלם על הנזק.
‏לא, לא, לא. זה לא עניין של כסף.
‏הצלחתי להתקדם עם צ'אד, אבל ארל כועס,
‏והוא יישאר כך אם לא תעזור לו.
‏איך?
‏הוא צריך שתדבר איתו ‏על מה שקרה בעניין אימא שלו.
‏אין הרבה מה להגיד, ‏היא עזבה אותי לפני חמש שנים.
‏ארל פגוע.
‏אני רואה את זה בבית הספר.
‏צ'אד מתחיל להרפות ולרכוש חברים חדשים.
‏אבל ארל מבועת מהאפשרות שיינטש שוב.
‏ולכן הוא מציק לאחיו ולכולם.
‏לא ידעתי שהמצב גרוע כל כך.
‏הוא כזה.
‏ולמען האמת, אתה היחידי שיכול לשים לזה סוף.
‏מצאנו! ‏-תן לי את זה.
‏לא נתת לי את המילה שלך?
‏כן, אבל לא פירטתי באיזו מילה מדובר.
‏תקשיב, אני מצטערת, אבל אני לא יכולה ‏לתת לך לקחת אותי בחזרה להופ ואלי.
‏טוב. אם כך, מה התוכנית שלך?
‏פשוט תיקחי את הראיות ותרכבי לעבר השקיעה,
‏בתקווה שוויאט לא יבוא לחפש אותך?
‏כן, נשמע לי טוב.
‏חבל מאוד, כי זה לא יצליח לך.
‏זה בהחלט יצליח לי.
‏לא, זה לא. כי אין לך את זה.
‏דווקא יש לי. אירה בך אם אצטרך.
‏קדימה.
‏אעשה זאת.
‏אני נשבעת שאירה בך. באמת.
‏תראה אותי.
‏קדימה. תלחצי על ההדק.
‏אתה צודק.
‏לא הייתי מסוגלת לירות בך גם אם הייתי רוצה. ‏-אני יודע.
‏אבל לא הסתכנתי.
‏הוא לא היה טעון ולא אמרת כלום?
‏זה מהנה יותר ככה.
‏אתה האדם המרתיח ביותר שפגשתי אי פעם. ‏הייתי צריכה לירות בך.
‏אל תשתיק אותי.
‏אנחנו צריכים להסתלק מכאן. ‏-יש לי רעיון טוב יותר.
‏הנה. קדימה, קדימה.
‏לא התכוונתי להרוג אותו.
‏הוא לא רצה לשחרר אותי.
‏עשית לי טובה, גברת פוסטר.
‏אני מכירה אותך?
‏בואי נגיד שיש לנו חבר משותף. ריי ויאט.
‏אבל הגיע הזמן לסיים את החברות.
‏מה אתה עושה?
‏את העבודה שלי.
‏זה לא אישי.
‏חיכיתי לזה במשך זמן רב.
‏נוריד אותו במשרד השריף הראשון שנגיע אליו.
‏היי.
‏אנחנו צוות לא רע.
‏בואי.
‏- בית הקפה של אביגייל פתוח -
‏אני מרגישה רע מאוד על שסילקתי אותם ‏מבית הספר, אבל מה עוד יכולתי לעשות?
‏אני מוכרחה להגן על הילדים האחרים.
‏נכון.
‏אליזבת, לצ'אד וארל הייתה בררה.
‏הם היו יכולים להודות ‏במה שעשו ולהתנצל על כך.
‏אבל הם לא עשו זאת.
‏דיברת עם אבא שלהם. זה תלוי בו עכשיו.
‏יש חדשות בעיתון של הבוקר?
‏שום דבר על הטריטוריות הצפוניות.
‏אבל הפרה של גברת וילר ‏זכתה בפרס הראשון ביריד המחוזי.
‏אלה חדשות כלבבי.
‏אני זקוקה מאוד לכוס תה.
‏רוזמרי, את בסדר? ‏-מה קרה?
‏למה המכולת באמצע הכביש?
‏היא לא. ‏-זה בהחלט נראה ככה.
‏ואני רק רוצה להגיד שנהיגה במכונית ‏מסובכת הרבה יותר מרכיבה על סוס.
‏רק רגע.
‏את רוצה להגיד שכמעט התנגשת במכולת ‏במכונית החדשה של לי?
‏מתי למדת לנהוג?
‏לי מלמד אותי.
‏והוא לא יהיה מרוצה בכלל
‏כשהוא יגלה שכמעט התנגשתי במכולת,
‏ובעגלה,
‏ובתרנגולות של קייטי בריימן.
‏מועצת העיר צריכה לשקול ברצינות ‏את הרחבת הכבישים.
‏מותק? אפשר לדבר איתך לרגע?
‏אלך להביא את התה. ‏-אני אעזור.
‏לפני שתגיד משהו, ‏אני רוצה שתדע שזה לא היה באשמתי.
‏באמת?
‏אם כך, המכונית אילצה אותך ‏להתיישב מאחורי ההגה. זה העניין?
‏לי קולטר, אני לא צריכה לעשות ‏כל דבר שאתה אומר לי.
‏אתה לא הבוס שלי. ‏-אולי אני צריך להיות.
‏בבקשה.
‏תחזור בך מיד, ברגע זה.
‏לא.
‏בסדר.
‏אם כך, זהו זה.
‏אגור אצל אליזבת עד שתתעשת.
‏באמת? ‏-כן, באמת.
‏בסדר, עשי זאת.
‏בסדר, אעשה זאת.
‏סולקתי מבית הספר לחינם בגללך.
‏אתה צריך להודות לי.
‏אני אוהב את בית הספר הזה, ארל.
‏יש לנו זה את זה. זה מספיק.
‏לא, זה לא. לא לי.
‏אם כך, למה שלא תעזוב וזהו, בסדר? ‏פשוט לך, כמו אימא!
‏אני לא צריך אותה ואני לא צריך אותך.
‏אתה לא מתכוון לזה.
‏כן, אני כן.
‏לא, אתה לא.
‏דיברתי עם גברת תאצ'ר בבית הספר. ‏היא הראתה לי מה עשיתם.
‏אתם רוצים לספר לי מה קרה?
‏ספר לו.
‏תקשיב, בן.
‏אני יודע שאתה כועס, ואני לא מאשים אותך,
‏אבל אם אתה מחפש מישהו לכעוס עליו,
‏תכעס עליי.
‏במשך כל הזמן הזה, כעסתם על אימא שלכם
‏על שעזבה אתכם, אבל האמת היא ‏שהיא לא עזבה אתכם.
‏היא עזבה אותי.
‏אתם פשוט נקלעתם בינינו.
‏אני יודע שנעדרתי הרבה מהבית, אני מצטער.
‏מעתה והלאה אשאר פה, איתכם.
‏היינו צריכים לדבר על זה מזמן.
‏חשבתי שתהיה מאחורי השולחן שלך בשעה הזאת,
‏ותעשה עסקאות שמועילות לחברת הרכבת.
‏לכי מפה, אביגייל. אני עסוק.
‏אתה לא נראה עסוק. ‏-מראה עיניים עלול להטעות לפעמים.
‏נראה לי שאתה מתחיל להתחרט
‏על קבלת השוחד מריי ויאט.
‏אדם לא יכול ליהנות ממשקה בשקט?
‏הנרי, אם לא הייתי יודעת אחרת, ‏הייתי אומרת שאתה מרגיש אשם.
‏העסקים שלי עם ויאט אינם עניינך.
‏למה אתה לא עומד על שלך מולו? ‏עוד לא מאוחר מדי.
‏אולי כן ואולי לא.
‏קורה משהו?
‏תתרחקי מזה, אביגייל.
‏אני פשוט לא מבינה את האיש הזה לפעמים.
‏הוא אומר לי מה מותר לי ומה אסור לי לעשות?
‏אם הוא חושב שהוא יכול להתייחס אליי ‏כמו אל אחד מהעובדים שלו,
‏מחכה לו הפתעה.
‏לא תפתרי דבר בכך שתישני פה.
‏את צריכה לדבר עם לי, למען הנישואין שלכם,
‏והכרית שלי.
‏לא נשאר על מה לדבר. לי מגזים לגמרי בתגובה.
‏מגזים בתגובה?
‏נהגת במכונית החדשה שלו ‏לפני שהיית מוכנה לזה,
‏כמעט התנגשת בבניין, כמעט דרסת תרנגולות,
‏ואז ניסית להאשים אותו בזה.
‏את מצדדת בלי?
‏זה הצד היחידי שאדם סביר יכול לצדד בו.
‏אם כך, את אומרת שאני בלתי סבירה עכשיו?
‏מה שאני אומרת הוא שלפעמים, ‏את יכולה להיות...
‏תובענית, עקשנית וכפוית טובה לחלוטין.
‏סליחה?
‏לי עושה הכול בשבילך, ‏ולא נראה שאת שמה לב לזה.
‏זה לא נכון, אני עושה המון דברים בעצמי.
‏עצרת לרגע לחשוב שאולי את לא תמיד צודקת?
‏שאולי, רק אולי, ‏את עלולה להיות קוץ ענקי ב...
‏גרון.
‏רוזמרי, יש לך מזל אדיר ‏שיש לך גבר כמו לי בחייך.
‏טוב...
‏היית מוכרחה לדבר בכנות כזאת?
‏בשביל מה יש חברות?
‏אם כך, אנחנו ודאי חברות טובות מאוד.
‏את יכולה להיות בטוחה בזה. ‏ועכשיו, לכי לישון.
‏מחפש משהו?
‏רק את האמת.
‏אני עובד קשה ועושה את העבודה שלי. ‏זה כל מה שאתה צריך לדעת.
‏אין לך מסמכים, אין לך תעודה מזהה. כלום.
‏מניסיוני,
‏אדם שאין לו כלום ‏הוא אדם שמנסה להסתיר משהו.
‏הגיע הזמן שתלך.
‏אין אדם נקי מחטא, שפרד.
‏אל תשכח את זה.
‏אני לא שוכח את זה לרגע.
‏אני מניח שבאת לקחת כמה דברים.
‏למעשה...
‏באתי להתנצל.
‏ברצינות?
‏ברצינות.
‏מעולם לא היה לי קל להודות בטעות.
‏טוב...
‏לאיש לא קל לעשות זאת. ‏-כן.
‏ציפור קטנה עזרה לי להבין ‏שהייתי חסרת רגישות,
‏ואנוכית,
‏וכל מיני דברים אחרים שאין צורך לפרט כרגע.
‏אבל האמת היא...
‏שהיא צדקה.
‏אני מתייחסת אליך כמובן מאליו, לי,
‏ואני לא תמיד מקשיבה.
‏ואני לא תמיד מעניקה לך את הכבוד שמגיע לך.
‏בואי הנה.
‏אני לא אומרת את זה מספיק, אבל...
‏אני אומרת את זה עכשיו.
‏אתה הדבר הטוב ביותר שקרה לי.
‏תודה.
‏גם אני לא אומר את זה מספיק.
‏- בית הקפה של אביגייל -
‏פרנק, עברת את הגבול.
‏רק ניסיתי להגן עלייך. ‏-בכך שפרצת לחדר של קרסון?
‏הוא מסתיר משהו. ‏-אתה לא יודע את זה.
‏אביגייל.
‏הוא צודק. ‏-קרסון, אני מצטערת מאוד.
‏זה בסדר. תני לי לסיים.
‏באמת הסתרתי משהו.
‏הייתי נשוי, ואשתי הייתה כל עולמי.
‏הייתי האיש המאושר בתבל.
‏ואז היא חלתה.
‏והיא הייתה חולה במשך זמן רב.
‏כשהיא מתה, לא חשבתי שאוכל להמשיך הלאה,
‏ולכן עזבתי.
‏ניסיתי לשכוח מכל מה שקרה, ‏להתחיל חיים חדשים.
‏אני לא מדבר על זה.
‏אני לא יכול.
‏אני לא מאשים את האב הוגאן על מה שעשה.
‏אני מבין שהייתי צריך...
‏לספר לך את זה.
‏להגיד לך מי אני ולמה אני פה, ‏כדי שלא תצטרכי לדאוג.
‏את יודעת את האמת עכשיו.
‏תודה על זה.
‏ואני מבטיחה שאם אתה לא רוצה לדבר על זה, ‏לא מוכרחים לעשות זאת.
‏אני מעריך את זה.
‏עליי לוודא שקודי התעורר לבית הספר.
‏אם תסלחו לי, רבותיי...
‏אם כך...
‏הכול בסדר בינינו?
‏לעת עתה.
‏הילדים ואני חשבנו להתחיל מוקדם.
‏אני רואה.
‏סידרנו הכול.
‏ועשיתם עבודה נהדרת, תודה.
‏לא, תודה לך.
‏שמעתי בעצתך ודיברתי עם הבנים ‏על אימא שלהם, ו... ובכן,
‏נראה לי שהם מבינים קצת יותר טוב עכשיו.
‏דיברתי גם עם אחי ריי, ואמרתי לו
‏שלא אסע מהעיר יותר,
‏כי אני צריך לבלות זמן עם הבנים שלי.
‏והוא הקשיב לך?
‏הוא הקשיב, זה בטוח.
‏פוטרתי מעבודתי, אבל...
‏קיבלתי את המשפחה שלי בחזרה.
‏טוב, אם אני מכירה את האנשים שגרים פה, ‏תמצא עבודה חדשה בקרוב.
‏זה יפה מאוד מצדך.
‏אם תיתני לנו עשר דקות, ‏נסיים פה ותוכלי להתחיל את השיעור.
‏אני אחכה בחוץ.
‏גברת תאצ'ר?
‏רציתי...
‏אני מניח שאני צריך...
‏מה שאני מנסה להגיד הוא...
‏אני מצטער מאוד על כל מה שעשיתי.
‏גם אני מצטער.
‏אני מעריכה את זה מאוד.
‏זה אומר שאנחנו יכולים לחזור לבית הספר?
‏זה בדיוק מה שזה אומר.
‏תראה מה זה.
‏יחסית לשני אנשים שאמורים להיות מתים, ‏הם נראים חיים ביותר.
‏אתה תשתוק. אני אטפל בזה.
‏הייתי מציג אתכם, ‏אבל אתם כבר מכירים את האישה הזו.
‏לא היה לי העונג, לצערי.
‏קיוויתי לשקר טוב יותר.
‏הנרי.
‏גם אתה עומד להגיד שאתה לא מכיר אותה?
‏אולי כדאי שמישהו יסביר לנו במה מדובר.
‏אפשט את העניין. שניכם במעצר.
‏במעצר? למה?
‏בגין שוחד, שיבוש הליכי הצדק, ניסיון רצח...
‏אני מאמין שיש עוד, ‏אבל זה מספיק בתור התחלה.
‏יש לנו ספרי החשבונות של הבנק ‏שמוכיחים שמר גאוון אשם,
‏וגם את דמי השוחד שנתת לי כדי להשתיק אותי.
‏יש לכם רק האשמות.
‏ניתן לשופט להחליט.
‏ביל.
‏אהפוך לעד מדינה.
‏אולי תשחיל מילה טובה למעני. ‏-אני לא מבטיח כלום, הנרי.
‏חתיכת מוג לב.
‏אולי.
‏כסף הוא דבר אחד,
‏אבל הרחקת לכת.
‏לא אפסיד את כל מה שעבדתי למענו בגללך.
‏לא משנה לי אם אשליך אותך לתא מעצר ‏או אחפור לך קבר.
‏הנרי, אתה בסדר?
‏אני מניח שאפילו לגאולה יש מחיר.
‏- המשטרה הרכובה הצפון-מערבית -
‏לא באמת תכלא אותי, נכון?
‏אני די בטוח שזה מה ששריפים עושים.
‏מה זאת אומרת? אחרי כל מה שעברנו יחד?
‏בפרט אחרי כל מה שעברנו יחד.
‏אולי אני טועה, אבל...
‏חשבתי שהייתה לי משמעות בעבורך.
‏חשבתי שהיה משהו בינינו.
‏באמת יש.
‏הם נקראים "סורגים".
‏אביגייל. מה שלום מר גאוון?
‏חוץ ממצב הרוח הנורא שלו,
‏פיית אומרת שהוא רק נחבל קלות.
‏הוא יהיה בסדר אחרי שינוח קצת. ביל.
‏אני בדיוק בדרך לדבר איתך.
‏על מה? ‏-על הנרי.
‏אני יודעת שהוא אשם,
‏אבל הוא ניסה למנוע מוויאט לירות בך.
‏אני מקווה שתגיד את זה לשופט.
‏זה לא יהיה הדבר הראשון שאגיד.
‏לא אשכח.
‏אם מר גאוון ילך לכלא, ‏פירוש הדבר שתחזרי להיות ראשת העיר?
‏אני מניחה שזה הגורל שלי.
‏תשמרי על עצמך, איי-ג'יי.
‏בוקר טוב, קייטי.
‏בוקר טוב, גברת תאצ'ר.
‏אני מניחה שלא קיבלתי דואר?
‏האמת שכן.
‏- ג'ק תורנטון, ‏המשטרה הרכובה הצפון-מערבית -
‏- אליזבת תאצ'ר, הופ ואלי, משלוח כללי -
‏זה מג'ק.
‏"אליזבת היקרה, ‏לא הספקתי לכתוב לך עד עכשיו,
‏מאז הגעתי להצבה שלי.
‏לא אבזבז דיו בסיפורים על מה שקורה פה,
‏כי אני מנסה לשכוח מזה רוב הזמן.
‏במקום זאת, אני חושב עלייך
‏ועל כמה שהחיים המשותפים שלנו יהיו נהדרים
‏כשאחזור ותהיי אשתי.
‏תחלמי על היום הזה כמוני.
‏אני אוהב אותך בכל לבי.
‏ג'ק."
‏תרגום כתוביות: ענת שפירא